

|  |  |
| --- | --- |
| **Нигер** | |
| **ДЕЙСТВИЯ И НАПРЕДЪК В ПЕРИОДА ЮНИ—ОКТОМВРИ 2016 г.** | **СЛЕДВАЩИ СТЪПКИ** |
| *Взаимодействие на високо равнище*   * Съвместна декларация относно миграцията и среща на върховния представител/заместник-председател Могерини с министъра на външните работи в рамките на срещата на равнище министри между ЕС и Г-5 от Сахел (юни); * Посещение на комисар Стилианидис (юли); * Посещение на германския министър на икономическото сътрудничество и развитието (август); * В рамките на Общото събрание на ООН: няколко държави — членки на ЕС, върховния представител/заместник-председател Могерини и комисар Аврамопулос (септември) * „Cadre de Concertation“ под съвместното председателство на министъра на вътрешните работи и на ръководителя на делегацията на ЕС, с участието на високопоставени длъжностни лица от държавите членки (октомври); * Посещение на канцлера на Германия (октомври);   *Важен напредък, постигнат от властите на Нигер*   * Създаване на платформа на местно равнище за координация в областта на миграцията („Cadre de Concertation“) и провеждане на първото заседание на 6 октомври 2016 г. с участието на висши длъжностни лица от държавите членки; * Създаване на специализирана агенция за борба с трафика на хора; * Финализиране на план за действие за борба с контрабандата на мигранти, намаляване на незаконната миграция и осигуряване на алтернативни икономически възможности; * Значителни действия срещу контрабандата на мигранти; * Прилагане на по-строги мерки за контрол на незаконните мигранти, пътуващи за Либия и Алжир; Информационни кампании, насочени към потенциални мигранти; * Няколкостотин нередовни мигранти, върнати в Агадез; * Значително увеличение на броя на доброволните връщания (от 1721 през 2015 г. на над 3020 през първите 8 месеца на 2016 г.);   *Подкрепа от ЕС*   * Създаване на местно бюро в Агадез (в рамките на мисията по линия на ОПСО в Нигер — EUCAP Sahel Niger), предоставящо обучение и консултации; * Подкрепа за управлението на границите и борбата с престъпните мрежи, както и за преодоляването на първопричините за незаконната миграция, например посредством създаването на работни места за младите хора; * Проекти по линия на Доверителния фонд на ЕС за Африка, свързани с Механизъм за ресурси и реакция за мигрантите, с изграждането на капацитет и с предоставянето на подкрепа за местната икономика в Агадез; * В четирите транзитни центъра за мигранти в Нигер, които се подпомагат от ЕС и разполагат с общо 1500 места, е била оказана помощ на над 12 000 мигранти в периода ноември 2015 г. — юли 2016 г.; * Подкрепата от държавите членки включваше предоставянето на основно оборудване в подкрепа на властите на Нигер; | * Създаване на специализирана служба с цел укрепване на националния капацитет за анализ на риска и засилване на регионалното сътрудничество и обмена на информация; * По-нататъшно взаимодействие чрез платформата „Cadre de Concertation“ и чрез посещения на високо равнище; * Пълен оперативен капацитет за местното бюро в Агадез и засилване на сътрудничеството по линия на ОПСО; * Разполагане на европейския служител за връзка по въпросите на миграцията; * Съсредоточаване на подкрепата от ЕС върху специализираната агенция за борба с трафика на хора; * Подкрепа за общностите и лицата, засегнати от бизнеса с контрабандата и трафика на хора, чрез осигуряване на алтернативни възможности за препитание; * Подкрепа за прилагането на плана за действие за борба с контрабандата на мигранти в района на Агадез; * Увеличаване на финансовата подкрепа за реинтеграцията на завръщащите се мигранти и за приемащите общности; * По-нататъшно предоставяне на обучение и оборудване; |

|  |  |
| --- | --- |
| **Нигерия** | |
| **Действия и напредък в периода юни—октомври 2016 г.** | **Следващи стъпки** |
| *Взаимодействие на високо равнище*   * Посещение на министъра на външните работи на Италия (август); * Двустранни срещи в рамките на Общото събрание на ООН: няколко държави —членки на ЕС (септември); * Посещение на министъра на външните работи на Германия (октомври);   *Важен напредък, постигнат от властите на Нигерия*   * Определяне на звена за контакт в различни области, в това число обратното приемане и контрабандата на мигранти; * Работа за усъвършенстване на добрите практики за извършването на съвместни операции по връщане; * Участие на Нигерия в мероприятие на европейската гранична и брегова охрана в областта на връщането; * За ноември са планирани мисии за идентифициране в държавите членки;   *Подкрепа от ЕС*   * Доверителният фонд на ЕС за Африка мобилизира подкрепа за проекти, насочени към решаването на конкретни проблеми при управлението на миграцията, както и към преодоляването на първопричините за незаконната миграция; Понастоящем се подготвя проект, с който да се способства за по-доброто управление на миграцията и да се улеснят връщането и устойчивата реинтеграция; | * Постигане на напредък в преговорите за споразумение за обратно приемане с цел бързото му сключване; * По-нататъшно подобряване на оперативното сътрудничество в областта на връщането и обратното приемане, включително чрез мисии за идентифициране; * Засилване на действията във връзка с борбата с трафика на хора и контрабандата на мигранти; * Увеличаване на инициативите в областта на бизнес сътрудничеството, включително с оглед на преодоляването на първопричините за незаконната миграция; * Разполагане на европейския служител за връзка по въпросите на миграцията; * Стартиране на Платформа на ЕС за сътрудничество за борба с контрабандата на мигранти; * Използване на предлаганите възможности за канали за законна миграция, на възможностите по програма „Еразъм“ и на други политики и инструменти; |

|  |  |
| --- | --- |
| **Сенегал** | |
| **Действия и напредък в периода юни—октомври 2016 г.** | **Следващи стъпки** |
| *Взаимодействие на високо равнище*   * Посещение на комисар Аврамопулос (юли); * Посещение на германския министър на икономическото сътрудничество и развитието (август); * Двустранни срещи в рамките на Общото събрание на ООН: няколко държави —членки на ЕС (септември); * Посещение на министъра на вътрешните работи на Франция (октомври);   *Важен напредък, постигнат от властите на Сенегал*   * Преговорите между европейската гранична и брегова охрана и сенегалските власти за подобряване на работните договорености в областта на връщането са в напреднала фаза; * Сенегал се съгласи да бъде домакин на международна конференция по въпросите на миграцията в Дакар през октомври, както и на Третия международен форум по въпросите на мира и сигурността в Африка през декември.   *Подкрепа от ЕС*   * По линия на Доверителния фонд на ЕС за Африка бяха приети проекти за създаване на работни места за младите хора; * Сенегал също така се подпомага по линия на регионален проект в подкрепа на структурите за правоприлагане; * Подготвят се проекти, които ще допринесат за по-доброто управление на миграцията и ще улеснят връщането, ще подпомогнат консолидирането на регистрите за гражданското състояние и ще създадат икономически възможности и възможности за заетост в райони с висок миграционен потенциал; | * Продължаване на работата по оперативното сътрудничество в съответствие с вече договореното; * Провеждане на планираните мисии за идентификация в държавите членки; * Сътрудничество във връзка с документите за пътуване; * Укрепване на възможностите за двустранно сътрудничество в рамката на ЕС; * Разполагане на европейския служител за връзка по въпросите на миграцията; * Подкрепа за по-нататъшното укрепване на регистрите за гражданското състояние и на биометричните данни; * Сключване на работни договорености с европейската гранична и брегова охрана; * Използване на предлаганите възможности за канали за законна миграция, на възможностите по програма „Еразъм“ и на други политики и инструменти; |

|  |  |
| --- | --- |
| **Мали** | |
| **Действия и напредък в периода юни—октомври 2016 г.** | **Следващи стъпки** |
| *Взаимодействие на високо равнище*   * Среща на върховния представител/заместник-председател Могерини с министъра на външните работи в рамките на срещата на равнище министри между ЕС и Г-5 от Сахел (юни); * Мисия на равнище високопоставени служители (Европейска служба за външна дейност/службите на Комисията, Нидерландия и Германия) (юли) * Посещение на министър-председателя на Естония (септември); * Двустранни срещи в рамките на Общото събрание на ООН: няколко държави —членки на ЕС, върховния представител/заместник-председател Могерини и комисар Аврамопулос (септември); * Посещение на комисар Мимица (септември); * Посещение на канцлера на Германия (октомври);   *Важен напредък, постигнат от властите на Мали*   * Мали определи координационно звено по въпросите на миграцията, което действа като единствено звено за контакт; * В момента се финализират стандартни оперативни процедури, имащи за цел да се подобри сътрудничеството и да се ускорят процедурите за идентифициране и връщане;   *Подкрепа от ЕС*   * Вече са одобрени шест проекта по линия на Доверителния фонд на ЕС за Африка, включително във връзка с управлението на границите; * В процес на подготовка са още проекти, които ще допринесат за по-доброто управление на миграцията и ще улеснят връщането и трайната реинтеграция, ще подпомогнат консолидирането на регистрите за гражданското състояние и ще създадат икономически възможности и възможности за заетост в райони с висок миграционен потенциал; | * Продължаване на работата по оперативното сътрудничество в съответствие с вече договореното; * Финализиране на споразумението относно стандартните оперативни процедури и започване на прилагането му; * Провеждане на планираните мисии за идентификация в държавите членки; * Засилване на участието на агенциите на ЕС на място (европейската гранична и брегова охрана и Европол); * Разполагане на европейския служител за връзка по въпросите на миграцията; * Използване на предлаганите възможности за канали за законна миграция, на възможностите по програма „Еразъм“ и на други политики и инструменти; |

|  |  |
| --- | --- |
| **Етиопия** | |
| **Действия и напредък в периода юни—октомври 2016 г.** | **Следващи стъпки** |
| *Взаимодействие на високо равнище*   * Среща на президента на Етиопия с няколко от членовете на колегиума на Комисията, включително с председателя Юнкер за подписване на стратегическото взаимодействие/диалог на високо равнище по въпросите на миграцията (юни); * Двустранни срещи в рамките на Общото събрание на ООН: няколко държави членки, върховния представител/заместник-председател Могерини и президента на Етиопия (септември); * Посещение на министъра на външните работи на Словакия (октомври); * Посещение на канцлера на Германия (октомври);   *Важен напредък, постигнат от властите на Етиопия*   * Определено бе звено за контакт, което да сътрудничи на държавите членки по въпросите на идентифицирането и връщането; * Етиопското правителство извърши идентифициране във връзка с по-голямата част от подадените случаи, касаещи връщане; * С подкрепата на ЕС Етиопия отбелязва напредък в оказването на помощ във връзка с възможностите за препитание за бежанците. По-конкретно, през септември 2016 г. страната обяви, че ще осигури 30 000 работни места за бежанци чрез изграждането на два индустриални парка (целящи създаването на общо 100 000 работни места);   *Подкрепа от ЕС*   * В допълнение към регионалните програми *Доверителният фонд на ЕС за Африка* одобри и редица проекти; * Тече подготовката на проекти за биометричните данни и за реинтеграцията; | * Финализиране на процедурата за неприключените случаи, касаещи връщане; * Установяване на одобрена процедура за договаряне и извършване на връщания; * Увеличаване на подпомагането за проекти, подобряващи възможностите за препитание и работа за бежанците; * Оказване на по-голямо подпомагане за укрепване на регистъра за гражданското състояние/документите за самоличност; * Разполагане на европейския служител за връзка по въпросите на миграцията; * Използване на предлаганите възможности за канали за законна миграция, на възможностите по програма „Еразъм“ и на други политики и инструменти; |